Čím sa líšia elektrická a motorová píla?
Kým elektrická reťazová píla je poháňaná pomocou el. energie (je potrebné pripojiť ju do
zásuvky), motorová píla disponuje benzínovým motorom, k práci teda stačí dolievať benzín a olej
pre motorové píly. Vďaka tomu možno s motorovou pílou pracovať kdekoľvek, elektrická píla je
závislá od dostupnosti el. energie.
Nasadenie reťaze na motorovú pílu nie je nijako zložité, treba však dodržiavať bezpečnostné
zásady. Tu je uvedený postup v jednotlivých krokoch:
1. Skontrolujte, že je píla vypnutá, prípadne odpojená od zdroja energie.
2. Demontujte lištu - odstráňte kryt a uvoľnite matice.
3. Na lištu nasuňte reťaz tak, aby sa zuby otáčali v smere pohybu píly.
4. Pomocou napínača mierne dotiahnite reťaz na lištu.
5. Nasaďte kryt späť a napínacou skrutkou dopnite reťaz tak, aby priliehala k lište ale zároveň
bolo možné s ňou voľne pohybovať. Príliš napnutá alebo naopak povolená reťaz sa môže stať
nebezpečnou, preto tento krok vykonávajte dôkladne.
6. Počas práce napnutie reťaze priebežne kontrolujte, prípadne upravte.